
AVIZ

asupra propunerii legislative pentru modificarea şi completarea Legii nr.128/1997 privind Statutul personalului didactic
În conformitate cu prevederile art.89 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, spre dezbatere şi avizare cu propunerea legislativă pentru modificarea şi completarea Legii nr.128/1997 privind Statutul personalului didactic, trimisă comisiei cu adresa nr. Pl-x 297 din 6 septembrie 2005.
Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 16 septembrie 2005.
În urma dezbaterilor, membrii comisiei au hotărât, cu majoritate de voturi (un vot împotrivă şi o abţinere), avizarea favorabilă a propunerii legislative în forma prezentată, cu recomandarea ca la elaborarea raportului, comisia sesizată pentru dezbatere pe fond să ţină cont de avizul Consiliul Legislativ nr.1122/03.08.2005.

